The King's Pirate
Kraljev pirat (The King's Pirate) je američki pustolovni film iz 1967. godine. Film je remake filma Protiv svih zastava iz 1952. godine.

Radnja 
1700. godine poručnik Brian Fleming (Doug McClure) sa broda Monsoon pristaje biti optužen za napad i nečasno otpušten iz Britanske mornarice, no sve je to tek dio šireg plana kapetana Hornsbyja (Bill Glover) i komodora Collinsa (Michael St. Clair) da se Fleming uvuče u neosvojivu piratsku luku Juarez u Indijskom oceanu. U Zanzibaru Fleming se priključuje Zuccu (Kurt Kasznar), lopovu koji opskrbljuje pirate svim potrepštinama te skupa s njim odlazi u Puerto Juarez. Fleming ondje upoznaje prelijepu Jessicu Stephens (Jill St. John) koja upravlja sustavom utvrda i topova u obrani otoka. Fleming joj se počinje udvarati, ali u Jessicu je zagledan i John Avery, prvi časnik na piratskom brodu Scorpion. Zapovjednik Scorpiona, kapetan Cullen (Torin Thatcher) uzima Fleminga na brod kako bi ga iskušao i provjerio njegovu odanost piratskom Bratstvu. Napadaju indijski brod natovaren blagom, i zarobljavaju indijsku princezu Patnu (Mary Ann Mobley), kćer Velikog mogula. Po povratku na otok, Jessica nudi Flemingu položaj kapetana na njenom brodu Shark i Fleming mora birati između želje da izvrši svoj zadatak i spasi princezu te ljubavi prema Jessici i piratskom životu.

Uloge
 Doug McClure ...  Por. Brian Fleming 
 Jill St. John ...  Mistress Jessica Stephens 
 Guy Stockwell ...  John Avery
 Mary Ann Mobley ...  Princess Patna 
 Kurt Kasznar ...  Zucco 
 Richard Deacon ...  Swaine 
 Torin Thatcher ...  Kapetan Cullen 
 Diana Chesney ...  Molvina MacGregor 
 Ivor Barry ...  Cloudsly 
 Bill Glover ...  Kapetan Hornsby 
 Woodrow Parfrey ...  Gow 
 Sean McClory ...  Sparkes 
 Michael St. Clair ...  Collins 
 Émile Genest ...  Captain Mission 
 Ted de Corsia ...  Capt. McTigue
 Alex Montoya ...  Caraccioli

Zanimljivosti 
Britanski časnici u filmu nose uniforme koje su usvojene tek pola stoljeća kasnije.
Kao razlog Flemigovog pristajanja na zadatk iznosi se nagrada od 50,000 funti za uništenje piratskog gnijezda koju je raspisala Britanska istočnoindijska kompanija.
John Avery je vjerojatno utemeljen na Henryju Averyju, povjesnom piratu koji je plovio Indijskim oceanom i ponekad bio zvan John Avery.
Piratski napad na indijski brod s blagom je vjerojatno utemeljen na napadu Henryja Averyja na mogulov brod Ganj-I-Sawai 1694. pri čemu je Avery oteo jedan od najvećih plijenova u povijesti piratstva, tadašnjih 600,000 funti, što bi danas vrijedilo otprilike 105,000,000 američkih dolara.

Vanjske veze

Američki filmovi
Pustolovni filmovi
Piratski filmovi